સતલાસણા ગ્રામપંચાયતના સરપંચ ચેતનાબેન મિહિરકુમાર પંડયાએ સતલાસણા તાલુકા પંચાયતના તાલુકા વિકાસ અધિકારીને લેખિત ફરીયાદમાં જણાવ્યું છે કે સતલાસણા ગ્રામપંચાયતના પૂર્વ તલાટી કમમંત્રી એમ. એસ. આગલોડીયાએ પંચાયતના વેરા વસુલાતની બનાવટી પાવતીબુકો બનાવી ગ્રામ પંચાયતના વેરા જેવા કે ઘરવેરા, પાણી વેરા, સફાઈવેરા, ગટરવેરા, લાઈટવેરા જેવા અન્ય વેરાઓ લોકો પાસેથી ઉઘરાવી પોતાના અક્ષરોમાં તેમની પોતાની સહીથી પાવતીઓ આપી અને ઉઘરાવેલા તમામ વેરાઓ સને ર૦૧૭-૧૮ ના વર્ષમાં બનાવટી પાવતી બુકો રાખીને લાખ્ખો રૂપિયાની મોટી નાણાકીય ઉચાપત કરી રેકર્ડ સાથે ચેડા કરી ભ્રષ્ટાચાર કરેલ છે.